لوكهيد مارتن شركه امريكيه, هيا اكبر شركه للصناعات العسكريه فى العالم بالدخل, بتوظف حوالى 140000 شخص. الشركه طورت اول طياره بتستخدم تقنيه التخفى من الرادار و اللى دخلت الخدمه فى سلاح الجو الامريكى تحت اسماف 117 نايت هوك. و كانت بتصنع كتير من الطيارات المدنيه زى لوكهيد إل-1011 تراى ستار. و الشركه حاليا بتصنع طياره الجيل الخامس الامريكيه اف 22 رابتور كمان فازت بعقد تصنيع مركبات الفضاء اورايون و اللى خلفت مكوك الفضاء بعد تقاعد اسطوله سنه 2010. مقر إداره الشركه فى مدينه بيثيسدا, ماريلاند فى ولايه ماريلاند الامريكيه. بدات محادثات الاندماج بين شركه لوكهيد ومارتن ماريتا فى مارس 1994 , مع إعلان الشركات عن اندماجها المخطط ليه بقيمه 10 مليارات دولار فى 30 اغسطس 1994. خيكون المقر الرئيسى للشركات المدمجه فى مقر مارتن ماريتا فى شمال بيثيسدا, ميريلاند. تم الانتهاء من الصفقه فى 15 مارس 1995, لما وافق مساهمين الشركتين على الاندماج. شكلت قطاعات الشركتين اللى ما احتفظتش بيها الشركه الجديده الاساس لشركه إل3 تكنولوجيز , و هيا شركه دفاعيه متوسطه الحجم كمان انفصلت شركه لوكهيد عن شركه المواد مارتين ماريتا للمواد.